Гесэн-Дармштат

Ландгра́фства Ге́сэн-Да́рмштат () — нямецкае княства Свяшчэннай Рымскай імперыі, якое існавала з 1567 па 1806 год са сталіцай у Дармштаце.

 Гісторыя 
Утварылася ў 1567 годзе ў выніку спадчыннага падзелу ландграфства Гесэн пасля смерці яго кіраўніка — Філіпа I, паміж яго сынамі. Гесэн-Дармштат дастаўся самаму малодшаму з іх — Георгу I. Пасля смерці ў 1583 годзе брата, ландграфа Гесэн-Рэйнфельса Філіпа II, значная частка яго ўладанняў таксама перайшла да Георга I.

Яго сын Людвіг V таксама атрымаў у спадчыну частку земляў свайго дзядзькі, ландграфа Гесэн-Марбурга Людвіга IV.

Людвіг VIII (1739—1768) скончыў доўгую спрэчку з Гесэн-Каселем за графства Ганау і набыў уладанне Ліхтэнберг.

Людвіг X (1790—1830) паводле Люневільскага міру 1801 года атрымаў графства Вестфалія, частку курфюрства Майнц, курфюрства Пфальц і горад Вормс. У 1806 годзе пасля роспуску Свяшчэннай Рымскай імперыі, ландграф далучыўся да Рэйнскага саюза, а само ландграфства было ператворана ў Вялікае Герцагства Гесэн.

 Кіраўнікі 
1568—1596  Георг I1596—1626  Людвіг V1626—1661  Георг II1661—1678  Людвіг VI1678  Людвіг VII1678—1739  Эрнст Людвіг1739—1768  Людвіг VIII1768—1790  Людвіг IX1790—1830  Людвіг X (з 1806 года вялікі герцаг Людвіг I)

 Спасылкі 

Катэгорыя:Гістарычныя германскія дзяржавы
Катэгорыя:Свецкія княствы Свяшчэннай Рымскай імперыі
Катэгорыя:Гісторыя Гесэна